# mousc'hoarzh
## Brezhoneg
### Etimologiezh

    Savet diwar ar rakger mous- hag an anv-kadarn c'hoarzh.

### Anv-kadarn

mousc'hoarzh /ˈmus.xwars/ gourel (met benel a-wechoùigoù) ; liester : mousc'hoarzhoù.
* Gwechad mousc'hoarzhin ; fiñv, neuz a wisk un dremm a vousc'hoarzh
** [...], ha dezhi ur mousc'hoarzh doanius evel p'he dije drouksantet na oa ket tonket da welout he mabig o tont da vezañ un den. — (Jarl Priel, Va Zammig Buhez, Al Liamm, 1954, p. 14.)
* Dont ur mousc'hoarzh war muzell, gweuz, ub:
** Donet a reas war ziweuz ar beleg ur mousc'hoarzh o reiñ da intent : [...]. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 12.)
* Ober ur mousc'hoarzh
** Ar c'hemener a reas eur mousc'hoarz. — (Erwan ar Moal, Pipi Gonto, Kemper, 1925, p. 64.)
** Treiñ e benn a reas da ober ur mousc'hoarzh d'ar c'hazh roudennet, met hennezh a oa skampet kuit. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 14.)

#### Gerioù heñvelster

* gwenc'hoarzh
* minc'hoarzh

#### Deveradoù

* mousc'hoarzhin

#### Troidigezhioù

* galleg : sourire

### Etimologiezh

    Savet diwar mousc'hoarzh-, pennrann ar verb mousc'hoarzhin, hep dibenn-ger.

### Furm verb

| Kemmadur | Furm |
| hep | mousc'hoarzh |
| dre vlotaat | vousc'hoarzh |
| amreizh | vousc'hoarzh |
mousc'hoarzh /ˈmus.xwars/
* Furm ar verb mousc'hoarzhin e trede gour unan an amzer-vremañ, en doare-disklêriañ
* Furm ar verb mousc'hoarzhin en eil gour unan an doare-gourc'hemenn

#### Troidigezhioù

* galleg : (elle) sourit , (il) sourit ,